George W.Bush uputio muslimanima čestitku za Bajram 14/12/01 - 2001-12-14
U ime svih Amrikanaca, prva dama i ja svim muslimanima širom svijeta želimo radostan Bajram, mir, zdravlje i prosperitet u godini koja
CN- Adaptor/Writer: dzpa. Predsjednik Sjedinjenih država George W.Bush u povodu Bajrama uputio je čestitku muslimanima širom svijeta u kojoj se kaže: Danas, sretan sam da mogu poslati pozdrave Muslimanima širom svijeta, u povodu predstojećeg blagdana, bajrama. Bajram je vrijeme slavlja, vrijeme kada sve Muslimane ispunjava velika radost zbog toga što su ispostili, u slavu Bogu, mjesec Ramazana. Bajram je takodjer vrijeme podsjećanja i zahvale. Ove godine, hajde da se svi, Mulsimani i oni koji to nisu, podjsetimo svih onih širom svijeta koji žive u stanju velike neimaštine. Danas, zbog suše i diktatorskog režima, milioni ljudi u Afghanistanu gladni su i sučeljeni s teškom zimom. Amerikanci se ponose što suradjuju s mnogim zemljama kako bi obezbijedili hranu, lijekove i odjeću narodu Afghanistana. Amerika je odlučna da će nastaviti raditi s mnogim zemljama da učini više u narednim godinama da olakša njihove patnje i da im pomogne u obnovi njihove zemlje. Učenje mnogih vjera ima mnogo zajedničkog. I ljudi mnogih vjera su ujedinjeni u našoj posvećenosti ljubavi prema našim porodicama, zaštiti naše djece, pomoći susjedima u nevolji i izgradnji više miroljubivog svijeta. Mi smo zahvalni Bogu na mogućnosti koju nam je dao da ispunimo naše dužnosti i ostvarimo naše snove. Hajde da u narednim godinama ostvarimo te mogućnosti u duhu prijateljstva i suradnje. I zajedno, hajde da uklonimo zidove mržnje, netolerancije i terorizma u svijetu kojeg dijelimo. U ime svih Amrikanaca, prva dama i ja svim muslimanima širom svijeta želimo radostan Bajram, mir, zdravlje i prosperitet u godini koja dolazi, kaže u svojoj Bajramskoj poruci muslimanima širom svijeta predsjednik Sjedinjenih država George W.Bush.